Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
24 ก.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้เปิดตลาดโดดขึ้นกว่า 8 จุด จากนั้นแกว่ง sideway ในกรอบแคบ ?6 จุด ก่อนปิดครึ่งวันเช้าที่ระดับดัชนี 1,683.24 จุด ปรับตัวเพิ่มขึ้น 7.49 จุด ด้วยมูลค่าซื้อขายราว 2.68 หมื่นล้านบาท ทั้งนี้ตลาดรีบาวด์ต่อจากแรงซื้อหนุนของกลุ่มพลังงาน (ENERG)
มุมมองตลาดช่วงบ่าย: กราฟ 120 นาที แม้ดัชนียืนเหนือแนวต้าน 1,680 จุด(GAP) ซึ่งทำให้เป้ารีบาวด์ถัดไปขยับไปที่ 1,695 จุด ขณะที่เครื่องมือ MACD แกว่งมากกว่าค่าศูนย์ต่อเนื่องชี้ถึงโมเมนตัมฝั่งขาขึ้นยังคงอยู่ แต่เพียงให้ระมัดระวังการพักตัวชั่วคราว เนื่องจาก Modified Stochastic ทั้ง %Kและ%D แกว่งอยู่ในระดับ Overbought (&gt;80%) และเริ่มโค้งลง ทำให้บ่ายนี้มีมุมมองต่อ SET แกว่งพักตัวในกรอบ 1,665-1,695 จุด
กลยุทธ์ในช่วงบ่าย: นักเก็งกำไร กรณีมีหุ้น ถือต่อ กรณีไม่มีหุ้น ซื้อเมื่ออ่อนตัวใกล้แนวรับ 1,665/1,650จุด โดยคาดหวังการรีบาวด์ 1,695 /1,710 จุด และตั้ง Stop Loss หรือ Trailing Stop กรณีปิดต่ำกว่า 1,650 จุด
ส่วนนักลงทุนระยะกลาง แนะนำเริ่มกลับทะยอยซื้อหุ้นเมื่อย่อตัว มองกรอบแนวรับบริเวณ 1,650 – 1,665 จุด และตั้ง Stop Loss กรณีหลุดเส้น EMA100Period บริเวณ 1,645 จุด โดยคาดหวังการรีบาวด์ของดัชนี SET รอบนี้ที่ 1,695/1,715 จุด
Point of View
สร้างฐานแน่นก่อนเทคออฟ!
เลือก BA กราฟรายวัน ราคาสามารถเบรกทะลุเส้นค่าเฉลี่ยเคลื่อนที่ 50 period ได้ ซึ่งจากข้อมูลในอดีตมี นัยยะต่อการเป็นแนวต้าน ประกอบกับเครื่องมือโมเมนตัมหนุนทั้ง MACD ที่ปรับเพิ่มขึ้นแกว่งเหนือค่าศูนย์ และ Modified Stochastic เกิดสัญญาณซื้อ (%K&gt;%D) ฉะนั้นมองบวกต่อ BA คาดแกว่งขึ้นทดสอบแนวต้าน 14.30 บาท และตั้ง Stop Loss ที่ 12.10 บาท